Сайлау комиссияларының мүшелері оқшауланады
"Сайлау комиссияларының мүшелері оқшауланады" | "https://abai.kz/post/126890"
TITLE: Сайлау комиссияларының мүшелері оқшауланады
URL: https://abai.kz/post/126890
META: "Сайлау комиссияларының мүшелері оқшауланады" | "https://abai.kz/post/126890"
DATE: 11.01.2021
AUTHOR(s): Abai.kz
TOTAL WORDS: 123
TEXT: ШҚО бойынша бас санитарлық дәрігерінің міндетін атқарушы Хамит Илюбаев 2021 жылғы 10-қаңтардағы қаулысымен  сайлау комиссияларының мүшелерін 72 сағат мерзімге үйде оқшаулауға жіберуді міндеттеді. «Сайлау комиссияларының мүшелері профилактикалық мақсатта ПТР әдісімен COVID-19-ға тестілеуге жататын контингент болып айқындалсын және 72 сағат мерзімге үйде оқшаулансын (үй карантині)» делінген құжатта. Сайлау комиссиясы мүшелері 72 сағат өткеннен кейін ПТР әдісімен COVID-19 бақылау тестілеуінен өтеді. Облыстық денсаулық сақтау басқармасына оларды үш тәулік бойы медицина қызметкерлерінің бақылауына алып, соңынан ПТР әдісімен тестілеу жүктелді. Бұл шара тұрғындар арасында COVID-19 инфекциясының таралуының алдын алу мақсатында жасалып отыр. Шығыс өңірі жуықта ғана «жасыл» аймаққа өткенін айта кеткен жөн. Бүгінгі таңда облыс бойынша инфекцияның репродуктивті мәні R–0,95 құрайды, ал CОVІD-19 науқастарын емдеуге арналған инфекциялық стационарлардағы төсек қоры 7% - ға толтырылған. Айна Ескенқызы Abai.kz
